stanford-oval/wikipedia huggingface dataset:
יחזקאל נפשי
ביוגרפיה

נפשי נולד בפתח תקווה. בגיל 17 פרסם לראשונה סיפורים בכתבי-עת לפנטזיה כגון "WIZ" [דרוש מקור], "המכשף האחרון" [דרוש מקור] ואחרים, כשהוא משתמש לעיתים בשמות בדויים. בגיל 20 אושפז למשך שנה וחצי עקב מום מולד נדיר ובעת שהותו בבית החולים כתב את ספרו "עכשיו פתיחה" (הוצאת גוונים).
שיריו תורגמו לערבית, להינדי, לצרפתית, לאנגלית, לגרמנית ולרוסית [דרוש מקור]. משיריו הולחנו על ידי זמרים שונים כדן תורן, אייל גזית, יסמין אבן, אביגיל כהן ועוד.
שירו "בשעה שהחפצים" הולחן בידי הזמר א.ב דן, ועלה כקליפ בערוץ מוזיקה 24.
במרץ 2013, ראה אור הכרך הראשון "בנפול עלי מורא שמים" מן הטרילוגיה "פני עצמי" בהוצאת עמדה.
נפשי ערך סדרת ערבי ספרות בהייניקן הבימה קלאב בשם "דו"ח על מצב האדם" שבה משתלבים משוררים וסופרים, וכן מוזיקאים כמו ירמי קפלן, דן תורן, דודי לוי ואחרים. כמו כן הוא משמש כעורך ראשי לסדרת התערוכות "שיח משוררים" שמציגה אחת ל-3 חודשים כשישה משוררים ותיקים וצעירים. ב-2011 השתתף בפרויקט המוזיקלי "לחשים" של יסמין אבן.
בשנת 2014 הוציא לאור את ספר שיריו השני, "הערך הקיים מיילל בחשיכה" בהוצאת עמדה.
ביוני 2014 מונה לעורך פינת השיר היומית במעריב.
בשנת 2015 הוציא לאור את כרך ב' מן הטרילוגיה "פני עצמי", "אדם צועד בשוך הלילה, ממית את גופו ונשמתו ממריאה אל על" בהוצאת עמדה.
כמו כן באותה שנה מונה נפשי לערוך את פרויקט שירה ומשוררים בפתח תקווה, פרויקט המציג משירי משוררים על גבי מכוונים תנועה ברחבי העיר, אשר עולה מדי חודש יולי, חודש הקריאה.
בשנת 2018 מונה לחבר בוועדת השופטים של פרס ברנר לספרות. בשנה זו היה מושא התחקיר של העיתונאית טלי חרותי-סובר, ממנו עלה כי בדה פרטים בקורות חייו. לדוגמה, בביוגרפיה של נפשי נטען כי הוא זכה ב"פרס קרן אייזנברג" על ספרו הראשון; עם זאת, התברר כי קרן אייזנברג אינה מעניקה פרסים ספרותיים.
יצירות > "עכשיו פתיחה" (2003)

"עכשיו פתיחה" הוא ספר שיריו הראשון של נפשי אשר ראה אור במהדורה ראשונה בשנת בהוצאת "גוונים" 2003, לאחר שנפשי שב משהייה בת ארבע שנים בחו"ל כנווד שמתקיים יד-לפה. בספר ניכרים רישומיו של נפשי מן המזרח וממסעותיו. אולם חלקו הראשון של הספר דן בנושא צעידתו של האדם החולה לקראת הלא נודע. אולם קיימים רישומים של נפשי כנער צעיר המתהלך סומא ברחובות תל אביב ומתרשם מנופיה לאחר שהגיע מן הקיבוץ (קיבוץ נחשונים), בעוד הוא פוגש בתושביה על כל גוניהם כמו הזונות, הזבנים, הנערים בכיכר המזרקה, ועוד.
יצירות > "פני עצמי" (טרילוגיה) כרך א' (2013)

"פני עצמי", כרך א', או בשמו השני "בנפול עליי מורא שמיים", הוא הרומן הראשון פרי עטו של נפשי. הספר ראה אור לראשונה במרץ 2013 בהוצאת עמדה, ובמאי כבר הגיע למהדורה שלישית. חלק זה מגולל את סיפורו של נער הנולד עם מום נדיר בגופו, שנפלט ממסגרות של בית-הספר ומשפחה, ונאלץ לחוות את תקופת הילדוּת והנערות כמתבונן מן הצד. בגיל 18, לאחר שמסרבים לגייסו, הוא גומר אומר בלבו להיכנס לסדרת ניתוחים ולאחריהם להפוך אולי ל"אחד האדם". סדרת הניתוחים אורכת כשנתיים בקירוב, ומביאה אותו עד סף הייאוש, וזאת בעוד האנשים עימם גדל בדיוק מתחילים את חייהם. לאחר מכן הוא מחליט "לפצות עצמו" ויוצא למסע חובק עולם בין יבשות, הרפתקאות, גילויים וחוויות מיניות, נפשיות ורליגיוזיות, שלבסוף מבהירים לו היטב מהו מקומו בחברה האנושית, ובעצם ביקום כולו. לכל אורך המסע אנו נחשפים לנפש ספרותית, המוצאת את פיסות אושרה המועט בספרים ובכתבי תאולוגיה, בשירה ובפרוזה, ביצירה, ומנהלת קונפליקט תמידי בין המילים לחיים עצמם, בין נטייתה הטבעית להתבודדות וסגפנות, אל מול הצורך לקחת חלק בחברה האנושית ולחוות את החיים כפי שמצופה. "פני עצמי" הוא בעצם, במובן מסוים, סיפורם של כל הבודדים, הנידחים של המציאות האנושית, אלו שהחיים אילצו אותם לחיות בצללי ההוויה והם תרים ללא לאות אחר המשמעות הקיומית המסתתרת מאחורי רובדי החיים עצמם, בגרעין מאחורי הגרעין, אינם מתפשרים עם הנורמות החברתיות, ותוך כדי כך מטהרים את עצמם.
יצירות > "הערך הקיים מיילל בחשכה" (2014)

"הערך הקיים מיילל בחשכה" הוא ספר שיריו השני, אשר ראה אור בפברואר 2014, בהוצאת עמדה, ובמהדורה שנייה כחודש ימים לאחר מכן. בספר שירים עם נגיעות מטא-פיזיות ותאולוגיה רבה, עדות לשינויים שחלו בנפשי, עם זיקה לימיו בבית החולים (שם שהה שנתיים בקירוב). נפשי לא זונח את האידיאליזציה של האיזה[דרושה הבהרה] בספר זה, ובאופן כללי במרביתו מתאר את מכלול עולמו הרוחני והשקפת עולמו הפנימי. למעשה, כל מהותו של ספר זה הוא מסעו של האדם על עבר האלוהים השוכן בקרבו.
יצירות > "פני עצמי" (טרילוגיה) כרך ב' (2015)

חלקה השני של הטרילוגיה "פני עצמי" : "אדם צועד בשוך הלילה, ממית את גופו ונשמתו ממריאה אל על"; מספר בעצם על הכניסה לבית-החולים למשך כשנה-וחצי, ואשר בו עבר נפשי 4 ניתוחים מרתוניים אשר הצילו את חייו, לרבות כל המסקנות אשר באו עם זאת. הוא מספר על ההליכים עצמם, ורגעי השבירה אשר היו בלתי נמנעים, על הכמיהה לשחרור ממאווי החומר והנסיקה אל מעל לכבלי הגוף השרוי במצוקתו, על ההבנה שעומדת מאחורי ההבנה עצמה, שהגוף הוא בעצם אינו אלא אלגוריה לנשמת האדם. הוא מספר על פניו של האלוהים, אלו אשר נשקפים בבירור דווקא מן הגיהנום עצמו. על אנשים אשר הכיר בביה"ח, כאלו שחוו חוויות דומות לשלו, וכיצד שהיו מסייעים אחד לשני. בכלל, חלק זה מתאר את החיים בביה"ח כמיקרוקוסמוס, עולם בפני עצמו המתנהל שלא בכפוף לחוקים אשר מחוצה לכתליו. חלק זה מתאר צום בכורח של כ-10 ימים, ואת כל אשר מתווסף לאדם בהיותו שרוי במצב נפש שכזה, כלומר, מה שמתרחש בנפשו פנימה וכיצד זה בא לידי ביטוי באדם שהוא הופך להיות לאחר-מכן. מדובר בטרילוגיה סוחפת המתארת את מכלול עולמו הרוחני של נפשי והשקפת עולמו הפנימי לצד אירועים אוטוביוגרפיים מחייו, מהם צמחו שיריו הידועים. החל מלידה עם מום פיזי נדיר ומחלה שליוותה אותו עד לבגרותו, כניסה למשך שנתיים למתחם בית-חולים, לצד עבודות עפר בקיבוץ וכלה בנדודים לחו"ל וחיים בתנאים של מהיד-לפה. כל זאת לצד תובנות עשירות והערות על ואל החיים, איבוד ומציאה עצמית. נפשי לוקח את הקורא לעבר מקורותיו הרוחניים, ומדבר בעוז על דור היוצרים בו גדל ועל דור היוצרים שעיצבו את התרבות הישראלית.
יצירות > "פני עצמי" (טרילוגיה) כרך ג' (2018)

חלקה השלישי של הטרילוגיה "פני עצמי" מאת הסופר והמשורר יחזקאל נפשי : "שביל של אור שביל של חושך המסע אל האלוהים"; דובר על המוצא מכבלי ביה"ח ויציאה לנדודים בעולם למשך כ-4 שנים בקירוב, תוך עבודות יד-לפה והיכרות עם אי-אלו טיפוסים אשר נותנים נופך אחר לממד של העולם כפי שאנו תופסים אותו. קיימים בו נופים ותיאורים של אתרים היסטוריים הן מאירופה וכלה במזרח הרחוק, רגעי קושי בהם לא היה לנפשי כסף למזון{שלא לדבר על מקום לינה או מקלחת}, על לינה בגנים ציבוריים, תוך חלום של להפוך משורר ידוע-שם יום אחד וכתיבה באישון לילה. הוא מספר על עשיית כסף בעורמה אשר מאופיינת אך ליורדי-דרכים, תוך הרצון העז לשמור על כל אשר הוא קדוש בעיניו ושגיא, זאת-אומרת על הנשמה. כל החלקים כולם משקפים את עולמו הרוחני של נפשי ואת ראייתו לפְּנֵי הדברים, כלומר בהשתוממות, כלומר באיזה נופך של קסם. בחלק זה מובאים קטעים שהם אינם אלא פרצי תודעה והתבוננות בגרעין שמאחורי הגרעין עצמו. החלק השלישי מתאר גם את שיבתו ארצה של נפשי ומאגד בתוכו את סגירת המעגל של שני החלקים הראשונים.
הערות שוליים

↑  לדוגמה, מתוך הערך יחזקאל נפשי בלקסיקון הספרות העברית החדשה: „ספרו עכשיו פתיחה זיכה אותו בפרס קרן אייזנברג לשירה צעירה ובמענקים ספרותיים.״
↑  טלי חרותי-סובר, "יחזקאל נפשי - המשורר שהמציא לעצמו פרס יוקרתי", באתר הארץ, 3 ביוני 2018
| --- | --- |
בקרת זהויות :  NLI: 987007505999405171  BnF: cb16909785v (data)  ISNI: 0000 0000 5285 9352  LCCN: nr2003027201  VIAF: 29478708   WorldCat (עם VIAF): 29478708
יחסי ירדן–צרפת

| יחסי ירדן–צרפת |
| --- | --- |
ירדן: צרפת


ירדן: צרפת
שטח (בקילומטר רבוע)
89,342: 643,801
אוכלוסייה
11,544,753: 66,574,294
תמ"ג (במיליוני דולרים)
50,814: 3,030,904
תמ"ג לנפש (בדולרים)
4,401: 45,527
משטר
מונרכיה חוקתית: רפובליקה נשיאותית למחצה דמוקרטיה פרלמנטרית למחצה

שגרירות ירדן בניי-סיר-סן, בפרוורי פריז שבצרפת.
יחסי ירדן–צרפת הם היחסים הדו-צדדיים בין הממלכה הירדנית ההאשמית והרפובליקה הצרפתית.
שיתוף פעולה כלכלי

סוכנות הפיתוח הצרפתית שוהה בירדן מאז פרויקטים שנערכו בשנת 2006, ותומכת בנושאים הקשורים במים, אנרגיה ותחבורה. צרפת תומכת ביצירת מקומות עבודה בירדן, למשל בתחום ניהול הפסולת. מבחינת ההשקעות, צרפת עומדת מאחורי מדינות המפרץ, אך בשווה לארצות הברית, ומשקיעה בעיקר בתחום הטלקומוניקציה.
שיתוף פעולה תרבותי

המכון הצרפתי של המזרח הקרוב, כעת בעמאן, עורך מחקר ארכאולוגי של מטעם צרפת וירדן. לפיכך, צרפת שלחה משימה ארכאולוגית לפטרה לחקר מנהגיהם הדתיים של הנבטים.
המשלחת הצרפתית בעמאן מחזקת את שיתוף הפעולה החינוכי והתרבותי בין שתי המדינות.
מכללת סאל עמאן והתיכון סנט ג'וזף דו לווקידי בנאנט מחזקים את שיתוף הפעולה החינוכי והתרבותי בין המדינות מאז 2014, על ידי הקמת חילופי סטודנטים שנתיים הדדיים.
שיתוף פעולה פוליטי

לצרפת וירדן דעות דומות בנושאים בינלאומיים רבים, כגון הסכסוך הישראלי-פלסטיני, המלחמה בטרור ומלחמת האזרחים בסוריה.
נציגויות דיפלומטיות

ירדן מחזיקה בצרפת שגרירות בפריז בלבד, וכן צרפת מחזיקה בירדן שגרירות בעמאן בלבד.
יחסי סלובניה–סרביה

| יחסי סלובניה–סרביה |
| --- | --- |
סלובניה: סרביה


סלובניה: סרביה
שטח (בקילומטר רבוע)
20,273: 77,474
אוכלוסייה
2,118,287: 6,724,294
תמ"ג (במיליוני דולרים)
68,217: 75,187
תמ"ג לנפש (בדולרים)
32,204: 11,181
משטר
רפובליקה

יחסי סלובניה–סרביה הם יחסי החוץ בין סרביה לסלובניה.
היסטוריה

במהלך מלחמת העולם הראשונה הייתה סלובניה חלק מהאימפריה האוסטרו-הונגרית, אשר לחמה נגד ממלכת סרביה, ואף כבשה אותה בסתיו 1915. לאחר המלחמה התפרקה האימפריה האוסטרו-הונגרית, וסלובניה, קרואטיה ובוסניה והרצגובינה התאחדו עם סרביה ליצירת ממלכת הסרבים, הקרואטים והסלובנים, אשר הפכה בשנת 1929 לממלכת יוגוסלביה. בשנת 1941 נכבשה הממלכה על ידי גרמניה הנאצית, ובשנת 1945 הוקמה יוגוסלביה מחדש בראשותו של טיטו.
בשנת 1991 סלובניה קיבלה את עצמאותה לאחר מלחמת עשרת הימים, ושתי המדינות כוננו יחסים דיפלומטיים ב-9 בדצמבר 2000. שתי המדינות חברות מלאות ביוזמה המרכז-אירופית וביוזמה השיתופית דרום - מזרח אירופה.
יחסים דיפלומטיים

סרביה מחזיקה בסלובניה שגרירות בליובליאנה וקונסוליה כללית בוויפאבה. מאידך, סלובניה מחזיקה שגרירות בסרביה בבלגרד וקונסוליה כללית בנובי סאד.
יחסי הולנד–מלזיה

| יחסי הולנד–מלזיה |
| --- | --- |
הולנד: מלזיה


הולנד: מלזיה
שטח (בקילומטר רבוע)
41,543: 329,847
אוכלוסייה
18,258,432: 35,663,114
תמ"ג (במיליוני דולרים)
1,118,125: 399,649
תמ"ג לנפש (בדולרים)
61,239: 11,206
משטר
מונרכיה חוקתית: מונרכיה חוקתית פדרטיבית

יחסי הולנד–מלזיה הם היחסים הדיפלומטיים שבין ממלכת הולנד לבין מלזיה. הולנד מחזיקה שגרירות בקואלה לומפור בירת מלזיה ומלזיה מחזיקה שגרירות בהאג.
היסטוריה

בתקופה המודרנית הולנד הרבה פחות מעורבת במלזיה ממה שהיא הייתה עד אמצע המאה ה-19. ההולנדים קשרים עם סולטנות ג'והור באהרו בתחילת המאה ה-17, ב-1641 הם כבשו מהפורטוגזים את מלאקה (נמצאת בחוף הדרום מערבי של חצי האי מלזיה). המלחמות הנפוליאניות זלגו למלזיה עקב מעורבותה של פורטוגל ועקב כך גם למלאקה ההולנדית. מלאקה קיבלה עצמאות ב-1824 לאחר שהשלטון ההולנדי לא הצליח לשאת יותר בנטל התושבים.
קיימת עוד קהילה קטנה של הולנדים ילידי מלאקה והיא שרדה עד היום.
הולנד כוננה יחסים דיפלומטיים עם מלזיה לאחר שהיא הפכה לעצמאית במאה ה-20. בשנות ה-60 המוקדמות של המאה העשרים עמד בראש השגרירות ההולנדית אדם בשם רוברט ואן גוליק, במהלך השירות הדיפלומטי שלו שם הוא הפך מפורסם במלזיה עקב החקר שלו על הגיבונים. גוליק הפך למומחה בנושא הגיבונים והחל לחקור את תפקידם של הגיבונים בתרבות הסינית העתיקה. זאת ניתן לראות בספר האחרון שכתב בשם הגיבון בסין.
יחסי הולנד–יוון

| יחסי הולנד–יוון |
| --- | --- |
הולנד: יוון


הולנד: יוון
שטח (בקילומטר רבוע)
41,543: 131,957
אוכלוסייה
18,258,432: 10,020,238
תמ"ג (במיליוני דולרים)
1,118,125: 238,206
תמ"ג לנפש (בדולרים)
61,239: 23,773
משטר
מונרכיה חוקתית: רפובליקה

יחסי הולנד-יוון הם יחסי החוץ בין הולנד ליוון.
היסטוריה

המגעים הראשונים בין שתי המדינות החלו באמצע המאה ה-17. בשנת 1834 נפתחה נציגות של הולנד בממלכת יוון, שהייתה כפופה ישירות לראש המשלחת הדיפלומטית בטורקיה. בשנת 1894 הועלה מעמדה הדיפלומטי של הקונסוליה, וביוון הופיע ראש המשלחת הדיפלומטית של הולנד. במהלך מלחמת העולם השנייה נכבשה יוון על ידי חיילים איטלקים-גרמנים. ממשלת יוון פונתה ללונדון, והולנד נאלצה לסגור את משלחתה הדיפלומטית ביוון. ממשלת הולנד הגולה יצרה קשרים עם ממשלת יוון בלונדון, ואחרי תום המלחמה נפתחה באתונה משלחת דיפלומטית. כיום חיים בהולנד כ-13,000 יוונים.
נציגויות דיפלומטיות

הולנד מחזיקה ביוון שגרירות באתונה ו-12 קונסוליות כבוד בקורפו, הרקליון, קלמטה, קוואלה, פטרס, פיראוס, רודוס, סאמוס, סירוס, סלוניקי, וולוס ויואנינה. יוון מחזיקה בהולנד שגרירות בהאג, וקונסוליה כללית ברוטרדם. שתי המדינות חברות מלאות בנאט"ו ובאיחוד האירופי.
יחסי תרבות

מכון הולנד באתונה נפתח בשנת 1984, והוא אחד מ-17 מכונים ארכאולוגיים זרים באתונה.
יחסי סלובניה – סן מרינו

| יחסי סלובניה – סן מרינו |
| --- | --- |
סלובניה: סן מרינו


סלובניה: סן מרינו
שטח (בקילומטר רבוע)
20,273: 61
אוכלוסייה
2,118,287: 33,579
תמ"ג (במיליוני דולרים)
68,217: 1,855
תמ"ג לנפש (בדולרים)
32,204: 55,254
משטר
רפובליקה

יחסי סלובניה–סן מרינו הם היחסים הדיפלומטיים הרשמיים שבין רפובליקת סלובניה לבין הרפובליקה המרוממת של סן מרינו.
הסכמים ואמנות

אמנה בין רפובליקת סלובניה לבין הרפובליקה המרוממת של סן מרינו בגין כינון יחסים דיפלומטיים רשמיים - 13 בינואר 1992.
אמנה בין רפובליקת סלובניה לבין הרפובליקה המרוממת של סן מרינו בגין פטור הדדי מאשרה - 4 באוקטובר 2005.
אמנה בין רפובליקת סלובניה לבין הרפובליקה המרוממת של סן מרינו בגין מעבר טובין ונוסעים ממדינה למדינה דרך הכביש - 24 בינואר 2006.
נציגויות דיפלומטיות

סלובניה אינה מיוצגת בסן מרינו, הן בדרג השגרירות והן בדרג הקונסולרי.
סן מרינו אינה מיוצגת בסלובניה, הן בדרג השגרירות והן בדרג הקונסולרי.
יחסי ירדן–שווייץ

| יחסי ירדן–שווייץ |
| --- | --- |
ירדן: שווייץ


ירדן: שווייץ
שטח (בקילומטר רבוע)
89,342: 41,277
אוכלוסייה
11,544,753: 8,933,409
תמ"ג (במיליוני דולרים)
50,814: 884,940
תמ"ג לנפש (בדולרים)
4,401: 99,060
משטר
מונרכיה חוקתית: רפובליקה קונפדרטיבית

יחסי ירדן–שווייץ הם היחסים הדיפלומטיים הרשמיים שבין הממלכה הירדנית ההאשמית לבין הקונפדרציה השווייצרית.
היסטוריה

בין הממלכה הירדנית ההאשמית לבין הקונפדרציה השווייצרית מתקיימים יחסים דיפלומטיים רשמיים. על פי משרד החוץ השווייצרי, היחסים הדיפלומטיים הרשמיים שבין הקונפדרציה השווייצרית לבין הממלכה הירדנית ההאשמית הם יחסים דיפלומטיים חמים וידידותיים. ירדן מהווה שותפה חשובה של שווייץ בהקשר של יחסים פוליטיים עם המזרח התיכון ומיקומה ליד סוריה וישראל מאפשר לשווייץ לפעול משם לטובת האזור כולו.
שווייץ הכירה בעצמאותה של הממלכה ההאשמית הירדנית מהממלכה המאוחדת בשנת 1949. שגרירות שווייצרית נפתחה בעמאן בשנת 1970 ומשרד שיתוף פעולה נפתח במקום בשנת 2001. עד שנת 2008, ירדן הייתה מדינה מועדפת לשיתוף פעולה כלכלי עם שווייץ.
העיר העתיקה של פטרה, אשר היום מהווה אתר מורשת עולמית ואחד מאתרי התיירות הראשיים והמוכרים ביותר בירדן, התגלתה בשנת 1912 על ידי מגלה הארצות השווייצרי יוהאן לודוויג בורקהרדט.
באוקטובר 2015 ביקר בירדן נשיא שווייץ, דידייה בורקהלטר, שם נפגש עם שר החוץ הירדני.
שווייצרים בירדן

על פי הלשכה השווייצרית המרכזית לסטטיסטיקה, בסוף שנת 2015 התגוררו בירדן שלוש מאות ואחד אזרחים שווייצרים.
נציגויות דיפלומטיות

ירדן מיוצגת בשווייץ בדרג השגרירות באמצעות שגרירות רשמית שהיא מחזיקה בברן, בירת המדינה.
שווייץ מיוצגת בירדן בדרג השגרירות באמצעות שגרירות רשמית שהיא מחזיקה בעמאן, בירת המדינה.
יעקב אלבז

ערך זה עוסק באיש הפנתרים השחורים. אם התכוונתם לצלם וסוחר אמנות, ראו .
| --- | --- |

אלבז, 1972
 לידה:  1935 (בן 89 בערך) ירושלים, פלשתינה (א"י) 
 מדינה:  ישראל 
 
יעקב אלבז (נולד ב-1935) היה בין מנהיגי תנועת "הפנתרים השחורים" ויו"ר הארגון שלה.
ביוגרפיה

אלבז נולד בירושלים. בנעוריו פעל בשרות האצ"ל בעיר, נתפס על ידי המשטרה הבריטית ונשלח למאסר בשל פעילותו במחתרת. בשהותו בכלא הבריטי, קשר את קשריו הראשונים עם מי שלימים היוו את הגרעין המוביל בהנהגת הליכוד (חיים קורפו, מנחם בגין, יצחק שמיר ואחרים) והפך לחברם הקרוב.
אלבז נמנה עם ראשי הפנתרים השחורים, ובשלב מסוים אף נבחר ליו"ר הארגון. כאחד מחמשת מנהיגי התנועה הוא אף השתתף בישיבה עם ראש ממשלת ישראל, גולדה מאיר.
בפברואר 1971 נטען כי גויס אלבז כסוכן ומודיע משטרתי בשורות ה"פנתרים השחורים". הוא קיבל תשלום על שירותיו, כפי שנחשף ב-2008 בפתיחת ארכיון המדינה.. לדברי רפ"ק אברהם תורג'מן, קרוב משפחתו של אלבז, היה חשש שתנועת "הפנתרים השחורים" תפעל באלימות כמו התנועה האמריקאית בעלת השם הזהה, ולכן רצה לגרום לפירוקה. גיוסו נבע מצורך משטרתי לפירור ופגיעה באחדות הנהגת הפנתרים.
שנים לאחר מכן ריכז בהצלחה את התנועה הפוליטית לבחירת שמואל פלאטו-שרון לכנסת.
הערות שוליים

↑  הפגנה גדולה, דבר, 26 באוקטובר 1971
↑  גידי וייץ, נמר כפול, באתר הארץ, 6 בדצמבר 2007
ערך זה הוא קצרמרבנושא ישראלים. אתם מוזמנים לתרום לוויקיפדיה ו.
יחסי הולנד–לטביה

| יחסי הולנד–לטביה |
| --- | --- |
הולנד: לטביה


הולנד: לטביה
שטח (בקילומטר רבוע)
41,543: 64,589
אוכלוסייה
18,258,432: 1,867,238
תמ"ג (במיליוני דולרים)
1,118,125: 43,627
תמ"ג לנפש (בדולרים)
61,239: 23,364
משטר
מונרכיה חוקתית: רפובליקה

יחסי הולנד–לטביה הם יחסי החוץ בין הולנד ללטביה.
סקירה כללית

היחסים הדיפלומטיים בין לטביה להולנד כוננו ב-24 במרץ 1921. לאחר החזרת העצמאות הכירה הולנד ברפובליקה המחודשת של לטביה ב-27 באוגוסט 1991. לשתי המדינות יש יחסים דו-צדדיים הדוקים המאופיינים בדיאלוג פוליטי קבוע, ושיתוף פעולה רחב ומגוון, במיוחד בתחומי הביטחון, הכלכלה, התרבות והחינוך. לטביה מעריכה מאוד את תרומתה של הולנד לקידום ביטחון המדינות הבלטיות. כיום, שתי המדינות חברות באיחוד האירופי ובנאט"ו.
נציגויות דיפלומטיות

הולנד מחזיקה בלטביה שגרירות בריגה.
לטביה מחזיקה בהולנד שגרירות בהאג וקונסוליות כבוד באמסטרדם, ורט והארן.
יעקב אלבז (צלם)

| --- | --- |

 לידה:  1945 (בן 79 בערך) מקנס, מרוקו 
 תחום יצירה:  צילום 
 www.jacobelbaz.com
 
יעקב אלבז
יעקב אלבז (נולד ב-1945) הוא צלם עיתונות וצלם אמנותי, סוחר ויזם ישראלי בתחום האמנות.
ביוגרפיה

נולד בשנת 1945 במקנס, מרוקו. בגיל 8 עלה עם משפחתו לישראל; תחילה שהתה המשפחה חודשיים במחנה מעבר לעולים במרסיי, ומשם הועברה למעברת שפרעם, בה חיו בני המשפחה בצריף בתנאים קשים במשך כשנה. בשנה זו נשלח אלבז ללמוד בכפר הנוער רמת הדסה שבקריית טבעון. בהמשך למד בקיבוץ שדה נחמיה בגליל העליון, חונך לערכי ציונות ולמד חקלאות ועבודות משק. בגיל 17 התגייס לצה"ל ושירת בגדוד 50 של הנח"ל המוצנח. בהמשך לקח חלק במחזור הראשון שהקים את היאחזות "כורזים", שלימים הפכה למושב אלמגור.
בתום השירות חזר לשדה נחמיה ועבד כחקלאי וכנהג ב"קואופרטיב גליל עליון". בכסף שחסך קנה את המצלמה הראשונה שלו, ובחורף 1963 הופיע לראשונה צילום שצילם על עמוד השער במוסף סוף השבוע של העיתון "ידיעות אחרונות". כך החלה הקריירה המקצועית שלו בתחום הצילום. הוא עבד כצלם בסוכנות "ישראל-סאן", ולאחר שצבר ניסיון בצילום עיתונות קיבל מלשכת העיתונות הממשלתית תעודה שאפשרה לו להיות נוכח באירועים ממלכתיים בכנסת ולתעד אישים חשובים, כגון מארק שאגאל, טדי קולק, משה דיין, זלמן שזר, גולדה מאיר, הרמטכ"ל דוד אלעזר, ועוד.
בשנת 1972 טס לבדו לטורונטו, קנדה, ועבד כצלם בעיתון "Canadian Jewish news". ב-1973 זכה בפרס ראשון בתחרות צילום קנדית בנושא ישראל. בתקופה זו החל גם לעסוק במסחר אמנות ובהפקת הדפסות לאמנים, ופתח בטורונטו את הגלריה הראשונה שלו. לאחר מכן פתח גלריה נוספת ברובע הסוהו במנהטן, ניו יורק, והפיק הדפסות לאמנים כגון יעקב אגם, אריה אזן, ניסן אנגל ואנדי וורהול.
לאחר 35 שנה בטורונטו ומנהטן חזר ב-2010 לקיבוץ שדה נחמיה בישראל, כדי להקים מיזם אמנות מסחרי בשיתוף עם אמנים מקומיים, שמטרתו קידום והפצת אמנות ישראלית בצפון אמריקה. כיום שוכרת החברה שהקים למטרה זו חמישה מבנים ישנים בקיבוץ, שהוסבו לגלריה, סטודיו להדפסות צילום וציור, חלל למסגור עבודות ואחסון, וסטודיו-משרד.
טרור בסוריה

הטרור בסוריה הוא תופעה הנמשכת עשורים רבים, שבעיקרה החלה מהשתלטות משטר הבעת' בראשות חאפז אל-אסד במהפכה הצבאית ב-1963. במהלך שלטונו הטוטליטרי, המשטר נקט בצורות שונות של טרור מדינתי כגון טיהורים אתניים, גירושי אוכלוסייה כפויים, טבח והוצאות להורג על מנת לדכא התנגדות. שיא הטרור המדינתי היה בשנות ה-70 וה-80 עם דיכוי אכזרי של מרידות אסלאמיות, שהגיע לשיאו בטבח חמה ב-1982 שגבה עשרות אלפי קורבנות. עם פרוץ האביב הערבי בסוריה ב-2011, כוחות הביטחון דיכאו באלימות קיצונית את ההפגנות, מה שהסלים את המשבר למלחמת אזרחים.
היסטוריה > תחת חאפז אל-אסד > מרד איסלאמיסטי

מ-1976 עד 1982, איסלאמיסטים סונים נלחמו בממשל של מפלגת הבעת' בסוריה במה שהוגדר על ידי המפלגה הסוציאליסטית הערבית בעת' כ"מסע ארוך של טרור" האחים המוסלמים הואשמו בטרור על ידי הממשלה, אף על פי שהמורדים השתמשו בשמות כמו "כת'איב מוחמד" (פלנגות מוחמד, החל בחמה ב-1965) לציון ארגונם. לאחר הכיבוש הסורי של לבנון ב-1976 נרצחו מספר קצינים סוריים בולטים ועובדי ממשלה, כמו גם "אנשי מקצוע, רופאים, מורים", רוב הקורבנות היו עלווים, "שהצביע על כך שהרוצחים יעדו את הקהילה" אך "אף אחד לא יכול היה להיות בטוח מי עומד מאחורי" הרציחות. בין הקורבנות הידועים יותר היו:
מפקד מחנה חמה, קולונל עלי חיידר, נרצח באוקטובר 1976.
רקטור אוניברסיטת דמשק, ד"ר מוחמד אל-פדל, נרצח בפברואר 1977.
מפקד גדוד טילים, תא"ל אבד אל חמיד רוזוג, נרצח ביוני 1977.
ד"ר אברהים נעמה, נרצח במרץ 1978
מנהל ענייני משטרה במשרד הפנים, קולונל אחמד חליל, נרצח באוגוסט 1978
התובע הציבורי של בית המשפט העליון לביטחון המדינה, נרצח באפריל 1979.
רופאו האישי של נשיא סוריה, חאפז אסד, הנוירולוג ד"ר מוחמד שחאדה חליל, שנרצח באוגוסט 1979.
הרציחות הללו הובילו לטבח ב-17 ביוני 1979 של חניכים בבית הספר לתותחנות בחאלב. ביום זה חבר בצוות בית הספר, קפטן אברהים יוסף, אסף את החניכים בחדר האוכל ואז הכניס את המחבלים שירו על החניכים. לפי הדו"ח הרשמי נהרגו 32 צעירים.
היסטוריה > תחת חאפז אל-אסד > מרד איסלאמיסטי > הפורעים

לפי חלק מהמקורות, המורדים האחים המוסלמים בסוריה קיבלו סיוע מממשלת ירדן בשיתוף פעולה עם הפלנגות הלבנונים, וצבא דרום לבנון.
צבא דרום לבנון לכאורה הקים מחנות לסייע באימון המורדים האחים המוסלמים. גם סוריה החזיקה כוחות בלבנון. הממשל הסורי הלאומני הערבי תמך בהפלת הממשל הירדני המלוכני, התומך במערב.
היסטוריה > תחת חאפז אל-אסד > פיצוצים ב-1986

ב-1986 סדרת פיצוצים, בעיקר ברחבי בירת דמשק, גרמה למאות נפגעים. סוכני הבעת' העיראקים הואשמו במעשים.
היסטוריה > תחת בשאר אל-אסד > שנות ה-2000

ב-28 בספטמבר 2008, לפחות 17 אנשים נהרגו ו-14 נפצעו מפיצוץ מכונית בפרברי בירת סוריה, דמשק. המטרה של הפיצוץ לא הייתה ברורה, אך הוא התרחש ליד מקדש שיעי. קצת יותר משנה לאחר מכן (ב-3 בדצמבר 2009) פיצוץ נוסף הרג לפחות שלושה אנשים כאשר אוטובוס התפוצץ בפרבר של דמשק.
היסטוריה > תחת בשאר אל-אסד > במהלך מלחמת האזרחים בסוריה

הממשל הסורי טען שפעולות כוחות הביטחון נגד מלחמת האזרחים בסוריה היו תגובה לתקיפות חמושות מצד "כנופיות טרור", טענה שנדחתה על ידי קבוצות זכויות אדם מערביות וממשלות מערביות.
לפחות 80 פיגועי התאבדות נרשמו במדינה עד סוף נובמבר 2012. גם הממשל וגם האופוזיציה האשימו זה את זה בביצוע הפיגועים. אל-נוסרה קיבלה אחריות על 57 מהם. לפחות פיגוע אחד נטען כנקמה על תקיפות הממשל הסורי באזורי מגורים ונשא גם גוון דתי: "אנו אומרים למשטר הזה: הפסק את הטבח נגד העם הסוני. אם לא, תשא בחטא העלווים. מה שיבוא יהיה יותר קטסטרופלי, בעזרת האל."
הממשל הסורי עצמו הואשם בטרור או בטרור ממלכתי. ב-5 בספטמבר 2012 ראש ממשלת טורקיה רג'פ טאיפ ארדואן אמר ש"המשטר הסורי הפך למשטר של טרור ממלכתי. סוריה עוברת סאגה הומניטרית עצומה. לצערי, כרגיל, הקהילה הבינלאומית רק צופה בטבח, במסע הרג ובהשמדת המוסלמים."
הערות שוליים

↑  Hama Rules, www.mafhoum.com
↑  Seale, Patrick, Asad, the Struggle for the Middle East, University of California Press, 1989, p.336-7
1 2 3  Wright, Robin, Dreams and Shadows: the Future of the Middle East, Penguin Press, 2008, p. 243
↑  Seale, Patrick, Asad, the Struggle for the Middle East, University of California Press, 1989, p.334-6
↑  Robert Dreyfuss: The Devils Game: How the United States Unleashed Fundamentalist Islam. 2005.
↑  interview with Asad, Damascus, 12 May 1985 quoted in Seale, Patrick, Asad, the Struggle for the Middle East, University of California Press, 1989, p. 334-6
↑  "Syrian car bomb attack kills 17". BBC News. 27 בספטמבר 2008. נבדק ב-27 בספטמבר 2008. {{cite news}}:  (עזרה)
↑  HuffPost - Breaking News, U.S. and World News, HuffPost (באנגלית)
1 2  Human Rights Watch, World Report 2012: Syria, 2012-01-22. (באנגלית)
↑  Syria claims it has retaken key rebel village| cbsnews.com| 13 June 2012
↑  "UNICEF says 400 children killed in Syria unrest". Google News. Geneva. Agence France-Presse. 7 בפברואר 2012. נבדק ב-22 בפברואר 2012. {{cite news}}:  (עזרה)
↑  UNICEF: 500 children died in Syrian war - UPI.com, UPI (באנגלית)
↑  "UNICEF says 400 children killed in Syria". The Courier-Mail. 8 בפברואר 2012. נבדק ב-16 בפברואר 2012. {{cite news}}:  (עזרה)
↑  Peralta, Eyder (3 בפברואר 2012). "Rights Group Says Syrian Security Forces Detained, Tortured Children: The Two-Way". NPR. נבדק ב-16 בפברואר 2012. {{cite web}}:  (עזרה)
↑  Militant video claims deadly Syria bombings By BEN HUBBARD | Associated Press |12 May 2012
↑  Turkey accuses Syria of 'state terrorism' By ELIZABETH A. KENNEDY, Associated Press| 5 September 2012
טרור לבן (הונגריה)

הטרור הלבן בהונגריה (בהונגרית: Fehér Terror; באנגלית: White Terror in Hungary) הייתה תקופה של שנתיים (1919 – 1921) של אלימות דיכוי של "מהפכת נגד" שביצעו חיילים, כנופיות ואספסוף (גם על רקע אנטישמי) כדי לרסק כל התנגדות תומכת ברפובליקה הסובייטית ההונגרית קצרת המועד וכמשקל נגד לטרור האדום שלה. רבים מקורבנות הטרור הלבן היו יהודים. במהלך הטרור הלבן, עשרות אלפים נכלאו ללא משפט וכ-1,000 איש נרצחו.